Antártica

Antártica er en kommune i den chilenske provinsen Antártica Chilena og sammenfaller med Chiles krav i Antarktis, Territorio Chileno Antártico. Området er strekker seg fra 53° vest til 90° vest, og omfatter hele området sør for 60° sørlig bredde.

Området overlapper helt eller delvis med Argentinsk Antarktis og Britisk Antarktis og omfattes av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Chile har tiltrådt traktaten.

Antártica ble opprettet 11. juli 1961 og var underlagt Provincia de Magallanes fram til 1975 da Provincia de Antártica Chilena ble opprettet. Antártica administreres av kommunen Cabo de Hornos på det chilenske fastlandet.

Forskningsstasjoner og bosetninger

Den største chilenske bosetningen finnes på King George Island og består av forskningsstasjonen Eduardo Frei med flyplassen Teniente Rodolfo Marsh Martin Aerodrome samt den tilgrensende sivile bosetningen Villa Las Estrellas. I Villa Las Estrellas finnes rådhus, hotell, barnehage, skole, sykehus, postkontor og bank. Denne enklaven er et senter for logistikkstøtte til de andre forskningsstasjonene på King George Island.

Alle de fem chilenske forskningsstasjonene i Antarktis er beliggende i Antártica.

 Navn  Land  Etablert  Bemannet  Beliggenhet  Koordinater Arturo Prat Chile 1947 Sommer Sør-Shetlandsøyene– Greenwich Island  Bernardo O'Higgins Chile 1948 Permanent Antarktishalvøya  Eduardo Frei Chile 1969 Permanent Sør-Shetlandsøyene– King George Island  Escudero Chile  Permanent Sør-Shetlandsøyene– King George Island  Gonzáles Videla Chile 1957 Sommer Antarktishalvøya– Paradise Bay 

 Referanser 

Kategori:Territorialkrav i Antarktis
Chiles Antarktis
Kategori:Kommuner i Chile
Kategori:Artikler i Antarktis-prosjektet
Kategori:Magallanes y de la Antártica Chilena